Opća županijska bolnica Požega
Osječka 107, Požega
Urbroj: 01-2866/1-2025
Datum: 4. rujan 2025. godine

Temeljem članka 24. Statuta Opće županijske bolnice Požega, sukladno članku 6. Zakona o zakupu i kupoprodaji poslovnog prostora („Narodne novine“ br. 125/2011, 64/2015 i 112/2018), Odluci Upravnog vijeća Opće županijske bolnice Požega Ur. Broj 01-8/10-10/1-2-2025 od 31. srpnja godine, ravnatelj raspisuje 

JAVNI NATJEČAJ
za prikupljanje ponuda za davanje u zakup dijela neizgrađenog građevinskog zemljišta

Raspisuje se javni natječaj za davanje u zakup dijela neizgrađenog građevinskog zemljišta, veličine 24,075 m2 u vlasništvu Opće županijske bolnice Požega, na lokaciji Osječka 107, Požega, na rok 5 (pet) godina s namjenom zakupa za postavljanje kioska za prodaju duhanskih proizvoda, tiskovina i ostalih proizvoda.

Početni iznos mjesečne zakupnine iznosi = 200,00 eura, bez PDV-a. 

Osim mjesečne zakupnine zakupnik je dužan plaćati i pripadajuće režijske troškove funkcionalne uporabe kioska. Obveza je budućeg zakupnika da zemljište privede svrsi o svom trošku, a oblik, boju i veličinu kioska potrebno dogovoriti s OŽB Požega te ishoditi odobrenje Grada Požege za mjesto prodaje putem kioska i propisivanje vanjskog izgleda prodajnog mjesta. Ponuditelji su dužni položiti jamčevinu u trostrukom iznosu početne zakupnine na žiro račun br. IBAN: HR1425000091102188207, otvoren kod Addiko Bank d.d. ili na blagajni Bolnice. 

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

Ponuda za sudjelovanje u javnom natječaju mora sadržavati: 
· Naziv, sjedište ponuditelja i OIB ponuditelja (za pravne osobe/društva)
· Naziv i sjedište obrta, ime i prezime vlasnika, OIB (za obrtnike)
· Ponuđeni iznos mjesečne zakupnine i zakupnine za petogodišnje razdoblje, ispisan brojkom i slovima, koji ne može biti niži od početne mjesečne cijene zakupnine
· Kratak opis sadržaja djelatnosti
· Izvadak iz sudskog, strukovnog, ili trgovačkog registra, preslika, ne stariji od 3 mjeseca od dana objave javnog natječaja
· Potvrda porezne uprave o nepostojanju duga po osnovi javnih davanja, ne starija od 30 dana od dana objave javnog natječaja
· Potvrda OŽB Požega o nepostojanju duga prema Općoj županijskoj bolnici Požega, ne starija od 30 dana od dana objave javnog natječaja
· Preslik dokaza o uplaćenom jamstvu u visini 450,00 eura, na račun Opće županijske bolnice Požega IBAN HR1425000091102188207, otvoren kod Addiko Bank d.d., opis „Jamčevina za zakup“
· Izjavu da će kiosk imati radno vrijeme sukladno potrebama zakupodavca, opis prodajnog asortimana i opis izgleda kioska s dokumentacijom i fotografijom u visini 
· Dokaz o pravu prvenstva sukladno posebnim propisima ako se na to pravo poziva

Ponuda se dostavlja na adresu Opća županijska bolnica Požega, Osječka 107, 34000 Požega, u zatvorenoj omotnici s naznakom: „Ponuda za natječaj ZAKUP – NE OTVARAJ“, s nazivom i adresom ponuditelja. 

Rok za podnošenje ponuda je do zaključno do 12. rujna 2025. godine, do 12,00 h. Javno otvaranje ponuda je 12. rujna 2025. godine u 12,00 sati u predavaonici Opće županijske bolnice Požega. O rezultatima izbora ponuditelji će biti obaviješteni pisanim putem u roku od 30 dana od isteka roka za podnošenje ponuda. Nezadovoljni ponuditelji imaju pravo prigovora Upravnom vijeću Opće županijske bolnice Požega, u roku od 8 dana od dana primanja odluke o odabiru najpovoljnije ponude.

Najpovoljniji ponuditelj obvezan je u roku od 8 dana od dana pravomoćnosti odluke o izboru, sklopiti Ugovor o zakupu, a jamčevina se zadržava i uračunava u zakupninu. 


Ukoliko odabrani ponuditelj ne sklopi ugovor u navedenom roku bez opravdanih razloga, smatrat će se da je odustao od sklapanja ugovora te će ugovor sklopiti sa slijedećim najpovoljnijim ponuditeljem, a u svakom slučaju odustajanja od natječaja, odnosno nesklapanja ugovora gubi pravo povrata uplaćene jamčevine. 

Ponuditeljima koji su položili jamčevinu, a čije ponude nisu prihvaćene, jamčevina će biti vraćena u roku od 15 dana od dana pravomoćnosti odluke o izboru.

Opća županijska bolnica Požega zadržava pravo poništenja natječaja bez obrazloženja i pri tome ne snosi nikakvu odgovornost prema ponuditeljima.

Nepravovremene i nepotpune ponude neće se uzeti u razmatranje.

